Aswang

thumb|Manananggal isang uri ng Aswang

Ang **aswang** ay isang pangmitolohiyang nilalang sa mitolohiyang Pilipino na pinaniniwalaang kumakain ng tao at ng ibang hayop. Ang **aswang** ay kahawig ng Bampira na nagsimula sa paniniwala sa kanlurang bahagi ng daigdig.

Ang paniniwala ng mga Pilipino sa katotohanan na nabubuhay ang mga nilalang na kagaya ng aswang at iba pang nakatala sa Mitolohiyang Pilipino sa mundo ay napalawig dahil sa udyok ng animismo, na nagsimula sa kanunu-nunuan ng mga Pilipino gayundin sa pagdating ng mga dayuhang Espanyol sa Pilipinas.

## Uri 
### Bangkilan
Ang mga bangkilan ay isang uri ng aswang na pinaniniwalaang magagandang dilag mula sa hanay ng Ka-Datuan. Sila ay may kakayahang mag-anyong aso, baboy, ibon at iba pang nilalang ng dilim. Ang tunay na anyo ay magagandang aswang na may maliit ngunit malakas na pakpak ng paniki sa likuran at matatalas na kuko sa kamay. Higit silang nakakataas kaysa sa ibang uri ng Aswang, pinaniniwalaang may kakayanan silang gawing aswang ang karaniwang tao sa pag salin ng perlas na itim mula sa kanilang bibig sa taong nais nilang maging aswang. Kayang lumikha Ng Bangkilan ng karaniwang Aswang o di kaya'y abwak o awok o di kaya ay tiktik sa pamamagitan ng paghalik sa tao, kasabay nito at isasalin niya ang itim na perlas. Ang mga Bangkilan ay isinisilang na ganap na Bangkilan. Hindi kagaya ng ibang Aswang na kailangan pang pasahan Ng itim na bato o itim na perlas ng pagkaaswang.

### Karaniwang aswang
Ang karaniwang Aswang o kilala sa tawag na Aswang ay Uri ng aswang na may anyo at wangis tao, ang kaibahan ay sila ay kumakaen ng laman loob at umiinum ng dugo ng tao, mahina sila kapag umaga, Ngunit pag sumapit ang dilim sila ay nagiging mabalasik. Makikilala lamang sila kapag tinignan sila sa mata at ang repleksyon mo ay baliktad. Ang kilalang aswang sa hilaga ay taga Muzon, Bulacan na pinangalanang Sunshine o Sandy ng Melody Plains, Bulacan. Siya ay tinaguriang "UNGO ng hilaga" siya ay isang daang taong namumuhay sa Pilipinas.

### Awok
Ang awok ay isang uri ng aswang na may kakayanang maganyong malaking baboy na itim o baboy ramo. Mabangis at lalong malakas ang awok tuwing gabi, lalo na tuwing kabilugan ng buwan .

### Amalanhig
Ang amalanhig ay isang uri ng patay na Aswang. Ito ay dating karaniwang Aswang na namatay bago maisalin ang itim na perlas sa kaanak. Hayok sa dugo ang alamanhig. Walang pakiramdam at mabangis.

### Asbo
Isa itong uri ng aswang na may kakayahang magpalit ng anyo bilang isang malaking aso na  kumamain ng lamanloob.

### Manananggal 
thumb|Tiktik, isang uri ng aswang

Ang manananggal ay isang uri ng Aswang na pinaniniwalaang may kakayahang putulin ang sariling katawan sa dalawa at magkaroon ng pakpak na katulad ng isang paniki sa oras ng kabilugan ng buwan. Pinaniniwalaan na ang nilalang na ito ay kumakain ng anumang uri ng tao kapag ito ay nagpalit na sa anyong manananggal.

### Tiktik  
Ito ay isang nilalang kung saan may kakayahan na pahabain ang dila, ang bahagi ng katawan na pinaniniwalaang ginigamit ng isang "tiktik" para kunin ang sanggol na ipinagbubuntis ng isang nagdadalangtaong babae palayo mula sa sinapupunan.

### Wak-wak
Ang wak-wak ay uri ng Aswang na lumilipad may mga katangiang ng ibon. Ang ibang wak-wak ay maykakayanang maging itim na ibon na kumakain ng laman. Ang mga anyong taong wak-wak ay may pakpak Ng itim na ibon o paniki sa likuran at maymahabang kuko na pang wak wak Ng katawang Ng tao. Malabo Ang Mata Ng wak-wak ngunit matalas Ang pandinig. Sinasabing bulag Ang ibang wak-wak kapag umaga at nakakakita lamang sa pagsapit Ng gabi.

### Mandurugo
Ang madurugo ay isang uri ng Aswang sila ay magagandang dalaga kapag umaga at kung gabi ay may kakayanang mag bago ng anyo upang maging ibong madaragit na may mukha ng magandang dalaga. Sila ay mga dating Kinari, pinaniniwalaang ang mga Kinari ay mga kalating diwata kalahating tao o mga nilalang na may dugo ng diwata, magagandang nilalang na may pakpak ng ibon sa likuran, kapag ang kinarri ay umibig sa tao, ito ay magsisilbi at magmamahal ng tapat sa tao, ngunit kapag ang pag ibig ng tao ay hindi dalisay ang kinari ay magiging aswang na kung tawagin ay mandurugo. 

### Ek-Ek
Uri Ng Aswang lumilipad  na mukhang uwak o itim na ibon. Nakakagaya Ng boses Ng tao. Mahilig kumakain ng hayop at tao. Ginagaya Ng ek-ek Ang boses Ng tao upang mambiktima.

### Balbal
Ang nilalang na ito ay pinaniniwalaang kadalasang kumakain ng karne ng patay na tao. Ang **Balbal** ay pinaniniwalaang nagnanakaw ng patay na tao sa isang burol o kaya'y pagkalibing nito. Kung nanakawin ng "Balbal" ang isang patay, pinapalitan niya ito kadalasan ng puno ng saging. Ang puno ng saging ay pinaniniwalaang nagmimistulang tunay na katawan ng patay sa mga mata ng tao ngunit puno ng saging lamang ito.

Ang Balbal ay isang halimaw na nangunguha ng mga bangkay maging mula sa lamay o sa libingan, at kinakain nito. Malakas ang pang-amoy nito sa bangkay na tila pabango para sa kanila. Dahil sa kinakain nito, sadyang mabaho ang kanilang hininga. Sa oras na makakuha ito ng bangkay, mag iiwan ito ng katawan ng puno ng saging. Ang kanilang mahahabang kuko ay ginagamit upang matanggal agad ang mga damit ng bangkay.

Maihahalintulad ang balbal sa aswang, amalanhig, o busaw, na mga nangangain ng laman. Maituturing sila bilang mga pinakanakakatakot na mga halimaw sa bansa. Kaya’t kung akala mo sa kaluluwa ka lang matatakot tuwing may lamay, mas matakot ka sa Balbal.

### Abwak
Isang uri ng aswang-lupa ang lalaking kakayanang mag palit anyo bilang bayawak, naghuhukay sa ilalim ng lupa upang mag abang ng mabibiktima. Ang babaeng abwak ay may kakayanang magpalit anyo bilang uwak.

### Yawa
Sinaunang uri Ng Aswang sa Kabisayaan (Panay,Antique at Iloilo) Mga Aswang nahihimbing sa kailaliman ng lupa  o mundo. Itim ang balat may mahahabang kuko. Mabilis kumilos at nagtatago sa mga anino. Matangkad at Kadalasang nasa itaas Ng puno kapag Sila ay umahon Mula sa lupa 

### Kubot
Ang kubot ay isang uri ng aswang na may pakpak ngunit hindi nakakalipad, ang pakpak nito ay kanwang binubuka upang lansihin ang mga kaaway at biktima. Ang babaeng kubot ay gumagamit Ng buhok upang mansilo ng biktima

### Gabunan
Ang Aswang Gabunan ay isang uri ng Aswang na napakabangis at malakas, mabilis kumilos. Anyong malaking maskuladong lalaki. Napakaitim Ng balat at mabalahibo ang matipunong katawang ngunit napaka puti ng buhok nito. Ayon sa mga kwento kumakain ng laman ng tao maging ng laman ng kapwa Aswang .

### Magindara
Ang mga Magindara ay magagandang aswang ng katubigan, ang kanilang mukha at katawan ay gaya sa kaakit-akit na dilag, samantalang ang kanilang katawan sa bewyang pababa ay gaya ng sa buntot ng isda, nang aakit ng mga lalaki at binata gamit Ang kanilang alindog at magandang tinig. pinaniniwalaang ang mga magindara ay kumakaen lamang ng mga matatanda, sapagkat nalalason sila sa mga dugo ng birhen o ng mga musmos.

## Mga panlaban sa aswang 
### Buntot Pagi
Ito ay ang pinaka mabisang panlaban sa mga aswang.

### Dinikdik na luya at bawang
Kung hindi gumana ang pangontra na asin, ito ay ang mabisang magagamit pangontra.

### Asin
Ang pinaka normal na pangontra, ngunit Hindi ito mabisa sa mga Mataas na antas ng aswang. Mapapaso lamang ang mga aswang na matamaan nito ngunit maaring hindi sila mamatay sa paraang ito.

### Apoy
Isa ito sa mga pangontra sa aswang, pangalawa sa mabisa na pangontra.

### Tubig Alat
Ito ay naging pangontra dahil ang tubig alat ay ang pinanggalinan ng mga asin.

### Holy Water
Mabisa rin itong pangontra sa mga aswang dahil ito ay nakasusunog sa kanila.

### Anting-anting
Karaniwang ibinibigay Ng mga antingero at albularyo na mabisa na pangontra sa aswang.

## Mga sanggunian 
Kategorya:Mitolohiyang Pilipino